**Kulturpakker - eftermiddagsmøde på skolen**

 **Konceptbeskrivelse**

Et 1½ times møde blandt personalet på skolen med Kulturpakker og skolens kunstneriske arrangementer som omdrejningspunkt.

Dette er en beskrivelse af, hvordan man som skoleleder eller medarbejder kan afvikle et møde, der skaber motivation og ejerskab og gøre det til en del af skolens kultur at bakke op om alle arrangementer – begyndende med personalet.

**MØDETS FORMÅL OG FORM**

**Formål med mødet**

* Udbrede ejerskab og viden om Kulturpakker blandt hele skolens personale.
* Skabe dialog om kunstens rolle i skolen både på et overordnet og et konkret plan.
* Skabe merværdi for de Kulturpakkeaktiviteter, der allerede er på skolerne –

afdække skjulte ressourcer i allerede eksisterende tilbud.

**Hvem afholder mødet?**

Uanset hvem, der afvikler mødet, er det et must, at skoleleder indleder og værdisætter Kulturpakker. Hvis det i øvrigt er i overensstemmelse med ledelsen, skal det italesættes som noget, vi gør/vil og ikke er til forhandling.

Er der modstand i personalegruppen, er det skolelederen, der skal afvikle mødet.

Andre aktører på mødet kan være kontaktlærere, faglærere fra forskellige trin, medarbejdere fra PLC eller evt. kolleger, der deltager i uddannelsen ’Oplevelser i nuet’.

**Mødeform og deltagere**

* Personalemøde
* Afdelingsmøde
* Temamøde
* Pædagogisk møde
* Lærermøde

En mødeform, der findes på skolen, hvor alt personale er samlet, herunder lærere, administrativt personale, samt serviceledere. Mødet bør være obligatorisk.

**Varighed**

1 – 1 1/2 time.

**FORBEREDELSE INDEN MØDET**

Skal mødet indledes med en kunstnerisk oplevelse? Kulturpakker hjælper gerne med kontakter, hvis I ønsker at få en kunstnerisk oplevelse til jeres møde.

Hæng en samlet oversigt op - f.eks. på lærerværelset - hvor samtlige kunstneriske Kulturpakke-arrangementer for igangværende og kommende sæson på skolen fremgår.

**Overvejelser omkring formatet**

Skal ét særligt tema udvælges?

Skal det præsenteres på en særlig måde, f.eks. hvor dialog-spørgsmålene ’kan trækkes’ fra en skål, laves som kortspil eller holdes i et mere formelt/traditionelt format som samlet dokument?

Hvad skal mødet kaldes?

Skal der lægges op til, at dette bliver det første i en række af kunst- og kulturudviklende møder på skolen?

**Overvejelser om stemningen på mødet**

Hvordan ønsker I, stemningen skal være?

Hvilket rum foregår det i?

Hvordan er folk placeret?

Skal der serveres forplejning?

Andre stemningsskabende elementer?

**MØDETS INDHOLD**

**Værdisættelse af Kulturpakker**

Det er vigtigt at Kulturpakker på mødet værdisættes på flere niveauer, fx af

* Skolechef/Kulturchef
* Kulturkonsulent/læringskonsulent
* Skoleleder
* Kontaktlærer

Hvordan kan være individuelt, men vigtigt at det bliver italesat og synligt. Hvis ikke fx skolechefen kan deltage på mødet, kan man bede vedkommende om at sende en lille filmet hilsen, hvor han eller hun fortæller, hvorfor det fra kommunens perspektiv giver mening med Kulturpakker. Osv.

**Mulige indholdstemaer**

1. Hvordan er kulturen for kunst på vores skole?
2. Hvorfor er det vigtigt at have kunst på skolen? / Hvad nytter kunsten?
3. Hvordan kan vi arbejde med forberedelse og efterbearbejdning?

Hvert tema er udfoldet nedenfor i dokumentet.

**Nye initiativer og aftaler**

Lav klare aftaler med mødedeltagerne om implementering af ideerne/vedtagne forslag med en tydelig tidshorisont – gerne med afsæt i de kommende arrangementer på skolen.

God fornøjelse!

**TEMA 1: Hvordan er kulturen for kunst på vores skole?**

*Temaintroduktion – 5-10 minutter*

Indledning – facilitator laver en kort rammesætning af, hvorfor dette tema er relevant.

Facilitator har forberedt og medbringer et overblik over de arrangementer, der er på skolen resten af skoleåret / kommende skoleår. Overblikket fungerer som konkret og visuelt bagtæppe (f.eks. på smartboard) for temamødet.

*Egen refleksion - 5 minutter*

Tænk tilbage på en kunstnerisk oplevelse, du har set/hørt/været involveret i, på skolen eller udenfor, i løbet af det seneste år.

Hvad gjorde særligt indtryk på dig – og hvordan gjorde det indtryk?

*To og to – 15 minutter*

Hvad er efter din mening af betydning for en god oplevelse, når man kommer som gæst udefra og besøger jeres skole?

Hvad gør vi her på skolen for at inddrage kollegerne i de arrangementer, der foregår på skolen?

Hvordan kan vi understøtte, at flere af vore kolleger kender til – og bliver involverede i de arrangementer, der foregår på skolen?

Hvis du skulle nævne tre ting, som du ville ønske, at de besøgende kunstnere lægger mærke til, når de besøger jeres skole, hvad vil det så være?

Hvis vi kunne gøre noget anderledes i forbindelse med de kunstneriske arrangementer på vores skole, hvad skulle det så være?

*Plenum – 30-45 minutter*

Hvordan kan vores ønsker blive til virkelighed?

Brug evt. de konkrete arrangementer i den kommende tid/det kommende år som afsæt.

**Stikord…**

*(idéer til løsninger/opmærksomhedspunkter)*

Kollegaopbakning? Har du husket at få faglæreren med?

Det tværfaglige potentiale i kunsten?

Prioritering og vægtning af kunsten > øge dens værdi, også i det faglige udbytte

Hvad kan vi selv gøre – og hvordan?

**Tips til facilitator undervejs**

Spørg ind og bed folk om at konkretisere – fx hvordan kan jeg se, at I er imødekommende? Hvordan vurderer vi, om vi har opnået det, vi gerne vil?
Hvordan er jeres egen rolle – elevernes – forældrenes?

Opsummer og lav klare aftaler med mødedeltagerne.

**TEMA 2: Hvad nytter kunsten?**

*Temaintroduktion – 5-10 minutter*

Indledning – facilitator laver en kort rammesætning af, hvorfor dette tema er relevant.

Facilitator har forberedt og medbringer et overblik over de arrangementer der er på skolen resten af skoleåret / kommende skoleår. Overblikket fungerer som konkret og visuelt bagtæppe (f.eks. på smartboard) for temamødet.

*Egen refleksion - 5 minutter*

Tænk tilbage på en kunstnerisk oplevelse, du har set/hørt/været involveret i, på skolen eller udenfor, i løbet af det seneste år.

Hvad gjorde særligt indtryk på dig – og hvordan gjorde det indtryk?

*To og to - 15 minutter*

Hvordan oplever du, at de kunstneriske arrangementer har betydning for - og tilfører værdi til - vores skole?

Hvad skal der til for at du kan integrere de kunstneriske arrangementer mere i skolens øvrige hverdag?

Hvad skal der til for at få relevante faglærere/kolleger involveret i de kunstneriske arrangementer?

Hvordan kan vi kvalificere elevernes udbytte af de kunstneriske arrangementer på vores skole?

*Plenum – 30-45 minutter*

Hvordan kan vores ønsker skal blive til virkelighed?

Brug evt de konkrete arrangementer i den kommende tid/det kommende år som afsæt.

**Stikord…**

*(idéer til løsninger/opmærksomhedspunkter)*

Synlig læring?

Del af eksamenspensum? Målsætninger, Åben skole

Kvalificering af elevernes oplevelser – hvordan?

*Skal* kunsten ’nytte’?

Aktiv deltagelse

Prioritering og vægtning af kunsten >> øge dens værdi, også i det faglige udbytte

UUV – hvordan?

Hvis vi skulle have Kunst/kulturbånd på skolen, hvordan kunne det så se ud?

**Tips til facilitator undervejs**

Spørg ind og bed folk om at konkretisere – fx hvad kan vi gøre anderledes? Hvordan vurderer vi, om vi er i mål? Hvordan er jeres egen rolle – elevernes – forældrenes?

Opsummer og lav klare aftaler med mødedeltagerne.

**TEMA 3: Forberedelse og efterbearbejdning af den kunstneriske oplevelse**

*Temaintroduktion – 5-10 minutter*

Indledning – facilitator laver en kort rammesætning af, hvorfor dette tema er relevant.

Facilitator har forberedt og medbringer et overblik over de arrangementer der er på skolen resten af skoleåret / kommende skoleår. Overblikket fungerer som konkret og visuelt bagtæppe (f.eks. på smartboard) for temamødet.

*Egen refleksion - 5 minutter*

Tænk tilbage på en kunstnerisk oplevelse, du har set/hørt/været involveret i, på skolen eller udenfor, i løbet af det seneste år.

Hvad gjorde særligt indtryk på dig – og hvordan gjorde det indtryk?

*To og to – 15 minutter*

Hvordan oplever du, at de kunstneriske arrangementer har betydning for - og tilfører værdi til - vores skole?

Hvad skal der til for at du kan integrere de kunstneriske arrangementer mere i skolens øvrige hverdag?

Hvad skal der til for at få relevante faglærere/kolleger involveret i de kunstneriske arrangementer?

Hvordan kan vi kvalificere elevernes udbytte af de kunstneriske arrangementer på vores skole?

Hvordan kan vi forberede skolens elever og personale bedst muligt på de kunstneriske arrangementer?

*Plenum – 30-45 minutter*

Hvordan kan vores ønsker blive til virkelighed?

Brug evt. de konkrete arrangementer i den kommende tid/det kommende år som afsæt.

**Stikord…**

*(idéer til løsninger/ opmærksomhedspunkter)*

Øget orientering og fokus på kommende kunstoplevelser?

Involvering på tværs af fag

Før - under – efterbearbejdelse af de kunstneriske oplevelser – hvordan?

Aktiv deltagelse

Kvalificering af elevernes oplevelser?

Integrering i den øvrige undervisning

Prioritering og vægtning af kunsten > øge dens værdi, også i det faglige udbytte

UUV – Kunst/kulturbånd/læsebånd – hvordan?

Forberedelse og efterbearbejdning af kunstoplevelsen – anvend evt. (gratis) eksisterende værktøjer som f.eks.:

* Forventnings- og oplevelseskort <https://www.teatercentrum.dk/forventnings--og-oplevelseskort.asp>
* Talking about theatre <https://www.teatercentrum.dk/talking-about-theatre.asp>

**Tips til facilitator undervejs**

Spørg ind og bed folk om at konkretisere – fx: Hvordan kan jeg se eller høre, at de kunstneriske arrangementer har betydning for eleverne? Hvordan vurderer vi, om vi er i mål? Hvordan er jeres egen rolle – elevernes – forældrenes?

Opsummer og lav klare aftaler med mødedeltagerne.